Document ID: 32009D0994

KOMISIJAS LĒMUMS
(2009. gada 17. decembris),
ar ko groza Bulgārijas un Rumānijas Pievienošanās akta VI pielikuma papildinājumu attiecībā uz dažiem piena pārstrādes uzņēmumiem Bulgārijā
(izziņots ar dokumenta numuru C(2009) 10048)
(Dokuments attiecas uz EEZ)
(2009/994/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Bulgārijas un Rumānijas Pievienošanās aktu un jo īpaši tā VI pielikuma 4. nodaļas B iedaļas f) apakšpunkta pirmo daļu,
tā kā:
(1)
Ar Bulgārijas un Rumānijas Pievienošanās aktu Bulgārijai ir noteikti pārējas posmi, lai daži piena pārstrādes uzņēmumi izpildītu prasības, kas noteiktas Eiropas Parlamenta un Padomes 2004. gada 29. aprīļa Regulā (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (1).
(2)
Bulgārija ir sniegusi garantijas, ka trīsdesmit deviņi piena pārstrādes uzņēmumi ir pabeiguši pārkārtošanās procesu un tagad pilnībā atbilst Eiropas Savienības tiesību aktiem. Divdesmit septiņiem no minētajiem uzņēmumiem ir atļauts pieņemt un bez nodalīšanas pārstrādāt prasībām atbilstošu un prasībām neatbilstošu svaigpienu. Šie uzņēmumi jāiekļauj VI pielikuma papildinājuma I nodaļas sarakstā.
(3)
Vienam piena pārstrādes uzņēmumam ir atļauts pieņemt un bez nodalīšanas pārstrādāt prasībām atbilstošu un prasībām neatbilstošu svaigpienu, un tāpēc tas jau ir iekļauts VI pielikuma papildinājuma I nodaļas sarakstā. Minētais uzņēmums patlaban pārstrādā tikai prasībām atbilstošu svaigpienu, tādēļ tas no minētā saraksta jāsvītro.
(4)
Vienam piena pārstrādes uzņēmumam ir atļauts pieņemt un pārstrādāt prasībām atbilstošu un prasībām neatbilstošu svaigpienu, izmantojot atsevišķas ražošanas līnijas, un tāpēc tas jau ir iekļauts VI pielikuma papildinājuma II nodaļas sarakstā. Minētais uzņēmums patlaban pārstrādā tikai prasībām atbilstošu svaigpienu, tādēļ tas no minētā saraksta jāsvītro.
(5)
Tāpēc attiecīgi jāgroza Bulgārijas un Rumānijas Pievienošanās akta VI pielikuma papildinājums.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Bulgārijas un Rumānijas Pievienošanās akta VI pielikuma papildinājumu groza saskaņā ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2009. gada 17. decembrī

Labels: 7
18
17
0